OpenLLM-France/wikimedia huggingface dataset:
# Matthias Casse

Matthias Casse (Mortsel (Belgika), 1997ko otsailaren 19a) judo borrokalari belgikarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina lortu zuen (Shamil Bortxaxvili belgikarrarekin partekaturik) ≤81 kg-ko gizonezkoen kategorian, Takanori Nagase japoniarrarekin (urrezkoa) eta Saeid Mollaei mongoliarrarekin (zilarrezkoa) galduz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | ≤81 kg, gizonezkoa |

## Erreferentziak

* ↑ «Matthias Casse» JudoInside.com-en 2021-11-03an begiratua (Ingelesez)
* ↑ «Matthias Casse» olympedia.org 2021-11-03an begiratua(Ingelesez)
* ↑ «Matthias Casse» Olympics.com 2021-11-03an begiratua (Gaztelaniaz)
* ↑ "Judoa, ≤81 kg, emaitzak 2020" olympedia.org (Ingelesez)
* Datuak: Q42301583
# Matthias Grünewald

Mathias Neithart Gothart —Grünewald deitua— (Würzburg?, Alemania, 1480 inguru - Halle, Alemania, 1528ko abuztuaren 31) margolaria izan zen. Alemaniako margolari nagusietakoa den arren, haren bizitzari eta ikasketei buruzko datu gutxi dago, eta gutxi dira, halaber, haren obrak: lau erretaula eta koadro eta marrazki batzuk besterik ez da gorde. Erlijio-gaiak margotu zituen batez ere; haien bidez adierazi zuen hobekien Erdi Aro amaierako artearen hizkuntza formala, poesia dramatikoa eta erlijio-sentimendu sendoa.

## Bizitza

Ezin argitu izan da Grünewaldek non eta norekin ikasi zuen. Lehenengo datu fidagarrien arabera, 1510ean ingeniari hidrauliko gisa hasi zen lanean Mainzko katedralean. Handik urtebetera, Mainzko artzapezpikuaren zerbitzuan ari zen lanean.
Urte batzuetan Alberto Brandeburgokoa izan zuen mezenas, eta 1526an, Lutherren erreformaren alde agertu eta nekazarien borrokaldietan nahastu zela-eta, ihes egin behar izan zuen, Frankfurta lehenik, eta Hallera ondoren. Grünewalden lehen lan ezaguna Kristo iraindua irudi monokromoa da (1503; Alte Pinakothek, Munich), argi efektu bizi eta adierazkortasun handikoak eratzeko zuen trebetasun apartaren erakusgarria. Zenbait elementutan Dureroren eragina sumatzen zaio, haren Apokalipsia sailarena hain zuzen, baina estilo berezia sortu zuen, Pizkundeko idealismoaren eta humanismoaren bestelakoa; irudiak distortsionatzen zituen indarra eta tragedia adierazteko, eta argi-itzal kontraste handia eta kolore gordinak erabiltzen zituen.
Garbiago ikus daiteke estilo berezi hori Alsaziako San Antonio Isemheimgoaren komenturako erretaula (1512-1515, Unterlinden Museoa, Colmar) maisu-lanean; harekin iritsi zuen margolari gisa heldutasuna, argiaren eta kolorearen trataera bikainarekin.
Sufrimenduaren samina adierazteko zuen trebetasuna nabarmena da, orobat, Kristoren gurutziltzea (1500-1502) eta, batez ere, Karlsruheko ohola (1523-1525) obretan.
* Isemheim komenturako erretaula (1512-1515, Unterlinden Museoa, Colmar)
* Karlsruheko oholaren taula bat: Kristo gurutzea eramaten (1523-1525)
* Karlsruheko oholaren taula bat: Kristoren gurutziltzea (1523-1525)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q154338
* Multimedia: Matthias Grünewald / Q154338
# Mini

Mini British Motor Corporation (BMC) eta bere oinordekoek 1959 eta 2000 artean ekoiztutako kotxea izan zen. Jatorrizko modeloa 1960ko hamarkadaren britainiar ikurtzat hartzen dute. Volkswagen Beetle bere alemaniar aurkariarekin batera XX. mendean eragin handien izan zuten kotxeen artean dago.

## Erreferentziak

* ↑ Clausager, Anders. (1997). Essential Mini Cooper. Bideford, Devon: Bay View Books ISBN 1-870979-86-9..
* ↑ Cobb, James G.. (1999-12-24). «This Just In: Model T Gets Award» The New York Times.

## Kanpo estekak

* Datuak: Q36024
* Multimedia: Mini / Q36024
# Mingyong

Mingyong glaziarra, Txinako Herri Errepublikako Yunnan probintzian dagoen glaziarra da. Glaziarra eta inguru guztia, sakratua da bertako biztanleentzat.

## Kokapena

Glaziarra, Txina hego-mendebaldeko Yunnan probintzian dago, itsasoaren mailatik 2.700 bat metrora. Altuera baxuenean dagoen Txinako glaziarra da. Guztira 13 kilometro koadroko azalera eta 11,7 kilometro luzera dauka.
Egituratik kilometro batzuetara dagoen Meili menditik (6.740 metro) hartzen du izotza, eta azken urteetan, %7 gutxitu da izotzaren azalera, ustez klima aldaketaren eraginez.

## Ikus, gainera

* Txinako geografia

## Kanpo estekak

* Datuak: Q6864865
* Multimedia: Mingyong Glacier / Q6864865
# Minhang Barrutia

Minhang Barrutia (Txinera sinplifikatuz: 闵行区; pinyineraz: Mǐnháng Qū), Shanghai erdigunearen inguruko barne barrutietako bat da. 2002ko erroldaren arabera, 1.217.300 biztanle eta 371,68 kilometro koadroko azalera zeukan.

## Inguru naturala eta kokapena

Barrutiaren mugakideak honakoak dira: Jiading Barrutia ipar-mendebaldean, Changning Barrutia iparraldean, Xuhui eta Pudong Barrutiak ipar-ekialdean, Qingpu eta Songjiang Barrutiak mendebaldean, eta Fengxian Barrutia hegoaldean.

## Ondasun nabarmenak

Barrutiaren iparraldean "Qibao Herria" izeneko duela 1000 urteko herrixkaren antzinako eraikinen arrastoak daude.

## Ikus, gainera

* Shanghairen banaketa administratiboa

## Kanpo estekak

* (Txineraz) Minhang Barrutiko gobernuaren webgunea.
* Datuak: Q661695
* Multimedia: Minhang District / Q661695
# Minheim

Minheim Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 452 biztanle zituen 5,39 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q524796
* Multimedia: Minheim / Q524796
# Mini-DIN konektore

Mini-DIN konektorea biribil-itxurako konektore-familia bat da, 9,5 mm-ko diametrokoa, baina orratz-kopuru aldakorrekoa. Hasieran konektore elektriko hutsa bezala erabiltzeko diseinatu bazen ere, oso erabilia da elektronikan eta informatikan, neurri handiagoko DIN konektorea ordezkatuz. Biak Deutsches Institut für Normung alemaniar erakundearen estandarrak dira.

## Konektorea

Mini-DIN konektoreek 9,5 mm-ko diametroa dute eta zazpi orratz-konfigurazio ezberdin dituzte: 3 orratzetik 9ra. Konektoreek hozka gidari bat daukate, 9 orratzeko mini-DIN konektorea izan ezik. Estandarizatutako mini-DIN konektoreak hauek dira:
Hala ere, badira estandarretik at dauden jabe-aldaerak. Horietako bat GeoPort de Apple Inc.en GeoPort konektorea da, berez Mini-DIN 8 konektore bat da gehigarrizko orratz bat duena.

## Kanpo estekak

* Datuak: Q1359217
* Multimedia: Mini-DIN connectors / Q1359217
# Minhiriath

Minhiriath Tolkienen legendarium ospetsuan eta Eraztunen Jauna eleberriaren eranskinetan Erdialdeko Lurraldearen iparmendebaldeko eskualde zabal bat da, Baranduin eta Gwathlo ibaien artean kokatua. Bere izena sindarinezkoa da eta "Ibaien artean" bezala itzul daiteke.
Eguzkiaren Bigarren Aroan baso trinkozko eskualde bat zen eta bertan herri bat bizi zen, Halethen etxearen ondorengoa zena eta Gwathuirrim edo "Gwathloko herria" deitua. Numenortarrak iristean Aldarion "Marinela"rekin, eskualde honetako basoak, ondoan zuen Enedwaithekoak bezala, hauek suntsitu zituzten, euren itsasontziak egiteko zura lortzeko. Honek, ondorio bezala, Gwathuirrimen matxinada eta hauek Sauronen aliatu bezala honek Gizakien eta Elfoen aurka izan zituen guduetan parte hartzea izan zuen. Bigarren Aro honen amaieran Minhiriathen jada ez zegoen basorik, Eryn Vorn lurmuturrean izan ezik.
Eguzkiaren Hirugarren Aroan eskualdea pixkanaka birpopulatzen joan zen eta Arnor erresumaren barnean egon zen. Baina erresuma hau beste hirutan banatu zenean, Eärendur erregea hil ondoren (Eguzkiaren Hirugarren Aroko 861. urtean) Minhiriath Kardolanera pasa zen.
Kardolanek Angmarren aurkako gerran parte hartu zuenean, eskualdeak galera handiak jasan zituen bai pertsonen aldetik baita ondasunen aldetik ere. Baina Erdialdeko Lurraldeko Izurrite Handiak bertako biztanleria suntsitzen amaitu zuen. Gizaki apur batzuk baino ez ziren geratu han eta hemengo lurralde eta herrietan, bereziki Tharbad hirian. Eguzkiaren Hirugarren Aroko 2912. urteko Negu Krudelaren ondoren gertatu ziren uholdeen ondoren, Minhiriath zein Enedwaith biztanlerik gabe geratu ziren.

## Kanpo estekak

* Datuak: Q2621137
# Minho-Lima

Minho-Lima Portugalgo azpieskualdea da, Iparraldeko eskualdean kokatuta dagoena.
Galizia mugakide ditu: iparraldean Miño ibaiak Pontevedrako probintziatik bereizten du eta ekialdean Ourense dauka.

## Kontzejuak

* Arcos de Valdevez
* Caminha
* Melgaço
* Monção
* Paredes de Coura
* Ponte da Barca
* Ponte de Lima
* Valença
* Viana do Castelo
* Vila Nova de Cerveira

## Ikus, gainera

* Vinho verde

## Kanpo estekak

* Datuak: Q1248507
# Minhou konderria

Minhou konderria (txinera sinplifikatuz: 闽侯县; pinyineraz: Mǐnhóu xiàn), Fuzhou osatzen duten konderrietako bat da. 2005eko erroldaren arabera, 610.000 biztanle bizi ziren 2.133,0 kilometro koadroko azaleran.

## Ikus, gainera

* Fuzhouren banaketa administratiboa

## Kanpo estekak

* (Txineraz) Minhou konderriko gobernuaren webgunea.
* Datuak: Q1025438
* Multimedia: Minhou County / Q1025438
# Mini (BMW)

BMWren Miniak, bere inspirazioa Mini originalengandik hartzen du, Frank Stephenson-ek diseinaturikoan, alegia. Gaur egun, BMWren MINI empresa fabrikatzen dau.Auto hori British Motor Corporation-ek atera zuen 1959an, eta 2000-ra arte ekoiztu zen, noiz bere produkzioa amaitu zen. Bere izen originala, Mini zen (minuskula erabiliz), gaurkoarengandik bereizi nahien, berriak MINI duelako izena.
1999an, eta 5 urteko fusio baten ondoren, BMW Rover-engandik banatu zen, eta Mini-a ateratzeko eskubidea eskuratu zuen. Hasieran, Rover-ek auto ekonomiko bat ateratzea nahi zuen, baina BMW-ren asmoak oso ezberdinak ziren; izan ere auto txiki baina deportibo bat atera nahi zuen, hain zuzen ere. Horregatik, Rover-en planak aldarazi zituen. Hortik aurrera, bi markak banatu eta gero, BMW-k atera zuen autoa, berak nahi zuen moduan. Bere jatorria, Ingalaterra, mantendu zuen, baina bere Oxford-eko faktoriara eraman zuen.
2001etik 2006ra arte BMW-k lau modelo atera zituen: “Mini One” basikoa, “Mini One D” diesela, “Mini Cooper”-ra eta “Mini Cooper S”-a. 2005an, katalogoari gehitu zioten deskapotable egiteko aukera.
2006ko azaroan MINI-aren bigarren bertsioa atera zuten. Modeloak ia-ia berberak izan ziren (One, Cooper eta Cooper S), baina “Cooper D”-k ordezkatu zuen “One D”-a. Apurtxo geroago, “Clubman” modeloa atera zuten, zeinek autoaren alde batean bi ate zeuzkan, beste MINIak baino ate bat gehiago hain zuzen.

## Kanpo estekak

* Datuak: Q11781425
* Multimedia: BMW Mini / Q11781425
# Miguel Martinez de Lezea

Miguel Martinez de Lezea Laskurain (Villabonan, 1893ko martxoaren 20a - 1984) gipuzkoar txistularia izan zen.
Villabonako eta Urretxuko txistulari banda zuzendu zituen, 1925ean Tolosako 1. txistulari plaza oposizioz atera baino lehen. Bere lehen lana Tolosako Inauterietako Alboradako piezak ahaztu eta deformatu gabe salbatzea izan zen, ordu arte partitura idatzirik ez zutenak. 1928an Donostian lehen saria jaso zuen Tolosako bandak. 1930ean Gure Txokoa orfeoiaren zuzendari jarri zen. 1925etik 1972ra egon zen Tolosako bandan eta akademian zuzendari. 1961ean txistu klaseak ematen hasi ziren Tolosako musika akademian. Urte horretan Miguelek txistu1. postua utzi eta silbotearekin hasi zen (bere seme Antoniok ordezkatu). 1963an omendu zuen herriak. 47 urtetan sanferminetara joan zen txistu jotzera. 80 urte beteak zituela erretiratu zen. Bere bi semek, Miguel eta Jesus, Iñaki Letamendia eta Jose Ramon Garikano ikasleek osatu zuten talde berria.
1984ean hil zen 91 urterekin. Obra ugari konposatu edo instrumentatu zituen eta sariak irabazi zituen bere ibilbidean. 2009an Juan Garmendia Larrañagak bere biografia bat idatzi zuen.

## Erreferentziak

* ↑ «Eusko Ikaskuntza» www.eusko-ikaskuntza.eus (Noiz kontsultatua: 2021-11-04).

## Kanpo estekak

* Datuak: Q109401283
# Miguel María Aldalur

Miguel María Aldalur Lasa, (Tolosa, Gipuzkoa, 1941eko maiatzaren 19a - 1975eko martxoaren 9a), Txapela izengoitiz ezaguna, gipuzkoar futbolaria izan zen, aurrelari moduan aritu zena. Bere anaia Juan Ramón futbolaria izan zen ere.

## Klubak

| Kluba | Urtea(k) |
| Zaragoza | 1960-1961 |
| Sporting | 1962 |
| Osasuna | 1962-1963 |
| Granada | 1963-1964 |
| Racing Santander | 1963-1964 |
| Depor | 1965-1969 |
| Real Union | 1969-1971 |

## Kanpo estekak

* Datuak: Q12393309
# Miguel Luis Amunátegui Johnson

Miguel Luis Amunátegui Johnson (Santiago, 1909ko abuztuaren 24a – ibidem, 2004ko abuztuaren 30a) txiletar abokatua eta politikaria izan zen.

## Biografia

1909ko abuztuaren 24an jaio zen Santiagon. Miguel Luis Amunátegui Reyes diputatuaren eta Josefina Johnson Ganaren semea. Institutu Nazionalean egin zituen bigarren mailako ikasketak. Ikasturteen ostean, Unibertsitate Katolikoan sartu zen eta bertan Zuzenbidean lizentziatu zen 1932an Alicia Mönckeberg Barrosekin ezkondua, harekin zortzi seme-alaba izan zituen.

## Bizitza publikoa

Bere jarduera politikoa unibertsitate urteetan hasi zuen Alderdi Liberalean sartuz. Garai hartan Santiagoko Zentro Liberaleko Gazteriako presidentea zen eta, hala, Txileko Gazte Liberalen Kontseilu Nazionaleko ordezkaria.
Gero, Santiagoko Zentro Liberaleko Kultura batzordeko kide izan zen eta bere alderdiko zuzendaritzako kide ere izan zen.
1945eko Legebiltzarrerako hauteskundeetan Zazpigarren Departamendu Taldeko Santiago Bigarren Barrutiko diputatu aukeratu zuten (1945-1949 aldia). Hezkuntza Publikoko Batzorde Iraunkorra integratu zuen; Lan eta Gizarte Legeria; Konstituzioa, Legedia eta Justizia; eta Kanpo Harremanak. Era berean, Aurrekontu Batzorde Mistoko kidea eta Legebiltzarreko Batzorde Liberaleko kide ordezkoa izan zen, 1947 eta 1949 artean.
1949an, Langileen Mediku Zerbitzu Nazionaleko aholkularia izan zen.
1949ko Legebiltzarrerako hauteskundeetan, lehen aipatutako talde bereko diputatu berriro hautatu zuten, 1949-1953 aldian. Lan eta Gizarte Legeriari buruzko Batzorde Iraunkorreko kidea izan zen; eta Konstituzioa, Legedia eta Justizia. Asiloko Ikerketa Batzorde Bereziko kidea izan zen, 1950ean.
1954 eta 1961 bitartean bere alderdiko idazkari nagusi izendatu zuten. Dena den, geroago, Alderdi Liberaletik dimisioa eman eta Txileko Fronte Nazionalean sartu zen. Gero, 1966an, Alderdi Nazionalean sartu zen.
1969ko Legebiltzarrerako hauteskundeetan Diputatu hautatu zuten Alderdi Nazionalaren ordezkari gisa Zazpigarren Departamendu Taldeko Santiago Lehen Barrutiko, 1969-1973 aldian. Hezkuntza Publikoko Batzorde Iraunkorra integratu zuen; Lan eta Gizarte Legeria; eta Etxebizitza eta Hirigintza. Edmundo Pérez Zujovic Barne Ministroaren aurkako Konstituzio Salaketa Entzuteko Batzorde Bereziko kidea izan zen, 1969an; eta Lan eta Gizarte Ongizate sailburuaren aurkako Konstituzio Salaketaz arduratzen den Batzorde Bereziarena, 1969 eta 1970 bitartean.
1969 eta 1970 bitartean, Alderdi Nazionaleko Legebiltzar Batzordeko kide ordezko izan zen.
Laurogeiko hamarkadaren amaieran, irekiera demokratikoaren hasierarekin batera, Renovación Nacional sartu zen.
2004ko abuztuaren 30ean hil zen Santiagon, 95 urte zituela. Handik gutxira, hil osteko omenaldi baten gaia izan zen Senatuan.

## Erreferentziak

* ↑ Sesión 6ª, ordinaria, en martes 19 de octubre de 2004.. .

## Kanpo estekak

* Datuak: Q61819744
# Miguel Marañón

Miguel Marañón Martínez (Barakaldo, 1893 – Bilbo, 1971) bizkaitar margolaria izan zen.
Bilbon eta Madrilen egin zituen Margolaritzako ikasketak. Ondorengo urteetan, Italiara eta Frantziara joan zen Margolaritzako ikasketak sakontzera. Ikuspegiak, natura hilak, erretratuak eta horma-pinturak egin zituen, batez ere. San Pedro basilikarako eta Vatikanoko Museorako lanak egin zituen, Erroman zenean (1920). Lan nagusiak: Paisaje de Toledo, Oro viejo, Tío Ru, Retrato de niño eta Diamantista.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12263574
# Miguel Luis Amunátegui

Miguel Luis Amunátegui Aldunate (Santiago, 1828ko urtarrilaren 11 - IB., 1888ko urtarrilaren 22a) Txileko historialari eta politikaria izan zen. Gregorio Víctor Amunátegui Aldunate historialariaren anaia zen.

## Bizitzako lenengo urteak

José Domingo Amunátegui eta Carmen Aldunate Irarrázavalen semea izan zen. Euskaldunen ondorengoa. 14 urterekin umezurtz geratu zen aitaz, baina Ramon Freire jenerala bere familiaren babesle bihurtu zen, etorkizuneko historialariak esker on handia gordez. José Miguel Carrera Institutu Nazional Nagusian sartu zen 1840an, eta bertan ikasle garrantzitsuenetako bat izan zen. 1846an, latinezko azterketa egin zuen Andres Belloren aurrean, Horazioren bertsoak itzularazi zizkiona, hain arreta handiz egin zuena, non Venezuelako maisu handiaren grina eta maitasuna ekarri zizkion.

## Kanpo estekak

* Datuak: Q2069812
* Multimedia: Miguel Luis Amunátegui Aldunate / Q2069812
# Miguel María Lojendio

Miguel María Lojendio Irure (Donostia, 1908ko irailaren 29a - Madril, 1977ko abuztuaren 2a) gipuzkoar noble eta diplomazialaria izan zen.
Unión Militar Españolaren kidea, Gerra Zibilean Txilen erbesteratu zen. Gerra ondoren, itzuli eta diplomazia lanari ekin zion frankistentzat. Sirian (1964), Egipton (1965-1966), Txilen (1966-1970), Austrian (1970-1974) eta Frantzian (1974-1976) enbaxadorea izan zen.

## Erreferentziak

* ↑ «Ha muerto el embajador Miguel María de Lojendio» El País 1977/08/03.
* Datuak: Q15835187
# Miguel Marina

Miguel Marina Arostegi (Habana, 1928ko urtarrilaren 31 – Bilbo, 2016ko urriaren 23a) euskal kirolaria izan zen, tiratzailea hain zuzen ere.

## Biografia

1968 eta 1972an hurrenez hurren, Mexiko eta Municheko Olinpiar Jokoetan parte hartu zuen non 12.a eta 11.a izan zen «skeet» modalitatean.

## Erreferentziak

* ↑ (Gaztelaniaz) Eskela
* ↑ Auñamendi Entziklopedia
* ↑ www.sports-reference.com
* Datuak: Q12263576
# Miguel Madariaga

Miguel Madariaga Barinaga (Lemoiz, 1944) Euskadiko Txirrindularitza Iraskundearen sortzaile eta presidentea da. 1994 eta 2009 artean Euskaltel-Euskadi taldearen managerra ere izan zen.

## Biografia

Mungian taxilaria zela, KAS eta Fagor taldeen zenbait txirrindularien gidari bilakatu zen. 1967an Piensos Goimar, 1969an Olsa eta 1987an Beyena taldeak sortu zituen.
1983an Bizkaiko Foru Aldundiaren gidari bilakatu eta 1992an José Alberto Pradera ahaldun nagusia Euskadiko Txirrindularitza Iraskundea babesteko konbentzitu zuen. 1994an sortu eta Euskadi talde profesionala atera zuen. 1997an Euskaltel enpresaren babesa lortu eta talde profesionalak Euskaltel-Euskadi izena hartu zuen.

## Erreferentziak

* ↑ J. Gómez Peña. (2009-06-27). «Miguel Madariaga no se jubila» El Correo.

## Kanpo estekak

* Datuak: Q9032784
# Miracema

Miracema Brasilgo udalerri bat da, Rio de Janeiroko estatuan kokatua. 26.881 biztanle ditu 304,519 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q1804056
* Multimedia: Miracema / Q1804056
# Miracatu

Miracatu Brasilgo udalerri bat da, São Pauloko estatuan kokatua. 18.553 biztanle ditu 1.001,484 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760269
* Multimedia: Miracatu / Q1760269
# Mirabueno

Mirabueno Guadalajarako udalerria da, Sierra norte de Guadalajara eskualdean dagoena.
2009ko urtarrilaren 1eko erroldaren arabera 91 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1654496
* Multimedia: Mirabueno / Q1654496
# Miracle Mile (filma)

Miracle Mile 1988ko Steve De Jarnatt estatubatuar zinema zuzendariak zuzendutako thriller film apokaliptiko bat da. Anthony Edwards eta Mare Winningham aktoreek antzeztu zuten.
Izenburua Los Angeles hiriko Miracle Mile auzoan girotua egoteagatik datorkio.

## Argumentua

Oharra: Atal honek istorio osoa edo amaiera argitzen du.
1980ko hamarkada, Los Angeles hiria. Harryk (Anthony Edwards) Julierekin (Mare Winningham) hitzordua du, Miracle Mile auzoko kafetegi batean zerbitzaria den neska gaztea. Julie lanetik ateratzeko orduan elkartzeko gelditu dira, baina Harry lo seko gelditu da.
Gauerdian Harry esnatu eta lo gelditu dela ohartzean neskalagunarekin elkartzera lasterka joango da, baina jada beranduegi izango da. Bapatean, kafetegiaren parean dagoen telefonoa jotzen hasiko da, Harryk telefonoa hartu eta linearen bestaldeko pertsonak ahots urduriz errusiarren berehalako eraso nuklear batez ohartuko du: Amaierarako hogeitamar minutu bakarrik gelditzen dira!
Orain Harryk hirian barna eta erlojuaren aurkako lasterketa batean Julie nola edo hala topatzen saiatuko beharko du...

## Aktoreak

* Anthony Edwards: Harry Washello
* Mare Winningham: Julie Peters
* John Agar: Ivan Peters
* Lou Hancock: Lucy Peters
* Mykelti Williamson: Wilson
* Kelly Jo Minter: Charlotta
* Kurt Fuller: Gerstead
* Brian Thompson: Helikopteroaren pilotua
* Denise Crosby: Landa
* Robert DoQui: Fred, sukaldaria
* O-Lan Jones: Zerbitzaria
* Claude Earl Jones: Harlan
* Alan Rosenberg: Mike
* Danny De La Paz: Trabestia
* Earl Boen: Afariko mozkorra
* Diane Delano: Zaindaria
* Edward Bunker: Gaueko zaindaria

## Kanpo estekak

* Miracle Mile filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1779738
# Miracle Worker

    Ez nahasi Miracle Workers telesailarekin.
"Miracle Worker" SuperHeavy rock supertaldearen lehen singlea da beraien izen bereko estudioko albumean agertzen dena. Reggae/rock abestia da Damian Marley, Joss Stone, eta Mick Jaggerrek abesten dutena. 2011ko uztailaren 7an kaleratu zuten deskarga digital moduan Erresuma Batuan. Abestiak 195. postua lortu zuen UK Singles Chart zerrendan.

## Musika bideoa

"Miracle Worker" argitalpena bultzatzeko 2011ko abuztuaren 12an musika bideo bat igo zuten You Tubera 5:08 minutuko iraupena zuena. Stewartek zuzendu zuen eta Los Angeleseko Paramount estudioetan grabatu zuten; bideoan taldeko bost kideak agertzen dira.

## Zerrendak

| Zerrenda (2011) | Postu gorena |
| Belgika (Ultratip Flanders) | 28 |
| Belgika (Ultratip Wallonia) | 35 |
| Austria (Ö3 Austria Top 75) | 40 |
| Herbehereak (Mega Single Top 100) | 45 |
| Erresuma Batua (The Official Charts Company) | 195 |

## Argitalpen historia

| Herrialdea | Data | Formatua | Argitaletxea |
| Erresuma Batua | 2011ko uztailaren 7a | Digital Download | A&M Records |

## Erreferentziak

* ↑ SuperHeavy - Miracle Worker. YouTube.
* ↑ (Danieraz) Ultratop.be – Superheavy – Miracle Worker. Ultratip.
* ↑ (Frantsesez) Ultratop.be – Superheavy – Miracle Worker. Ultratip.
* ↑ (Alemanez) Superheavy – Miracle Worker Austriancharts.at. Ö3 Austria Top 40.
* ↑ (Danieraz) Dutchcharts.nl – Superheavy – Miracle Worker. Mega Single Top 100.
* ↑ http://zobbel.de/cluk/110827cluk.txt
* ↑ Bear Hug (Irrati Edizioa) - Single by The 2 Bears. itunes.apple.com.

## Kanpo estekak

* Datuak: Q2053938
# Miracle Workers

    Ez nahasi Miracle Worker abestiarekin.
Miracle Workers 2019ko estatubatuar telesaila da, Simon Richek TBSentzat egina.

## Sinopsia

Oharra: Atal honek istorio osoa edo amaiera argitzen du.
Jainkoak Lurra suntsitzeko asmoa du, baina bi aingeru baldar ahaleginduko dira hura konbentzitzen eta gizateria salbatzen.

## Aktoreak

* Daniel Radcliffe: Craig Bog
* Geraldine Viswanathan: Eliza Hunter
* Karan Soni: Sanjay Prince
* Jon Bass: Sam
* Sasha Compère: Laura
* Lolly Adefope: Rosie
* Steve Buscemi: Jainkoa

## Erreferentziak

* ↑ «Miracle Workers» Berria 2019-04-13 CC BY-SA 4.0 lizentziapean.

## Kanpo estekak

* Datuak: Q47501129
# Mirabetxe

Mirabetxe (gaztelaniaz eta ofizialki Miraveche) Burgosko udalerria da, Bureba eskualdean dagoena.
2008ko urtarrilaren 1eko erroldaren arabera 104 biztanle zituen.

## Erreferentziak

* ↑ Exonimoen zerrenda. Euskaltzandia (Noiz kontsultatua: 2011-2-13).

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1643895
* Multimedia: Miraveche / Q1643895